DAG 84
Goddag.
Vidste du, at der dør 400 tyskere i husbrande om året?
Vi prøver ikke at sælge noget. Vi vil bare tjekke jeres røgalarmer. Gratis.
Lad ikke et dødt batteri gøre dig død indeni.
Vent. Jeg kender jer.
Åh gud. Det er jer, der...
Det gør mig ondt.
Kom indenfor.
KLATT & SØN ELEKTRIKERE
- Bor du her med din mand? - Med min kæreste.
Hvis man kan kalde ham det.
Det ene øjeblik er vi kærester, og så er vi ikke.
Tak for te.
Selv tak.
- Hvornår er du sat til? - Jeg er sat til om to uger,
men det føles, som om hun kan komme når som helst.
- Bubi? - Sådan var Wanda også!
Min datter. Hende, der forsvandt.
Hun kunne aldrig sidde stille. Heller ikke i maven.
- Væk! - Er alt okay?
Giv mig det, din lille...
Hej, lille baby.
Kom her!
- Du glæder dig sikkert. - Faktisk er jeg hunderæd.
Det forsvinder aldrig. Fra det øjeblik de bliver født,
er man rædselsslagen hvert eneste vågent øjeblik...
...for at der sker dem noget forfærdeligt.
Og når det...
...når...
Når det så sker...
Jeg er så ked af det, du gennemgår.
Hvordan har du det?
Fint. Jeg har det fint.
Jeg hader, når de genkender os.
Den lille rotte gnavede en luns af min ankel.
Jeg bør få en stivkrampevaccine.
Det her er familien Klatt.
De plejede at være normale. Hvad det så betyder.
De var ligesom dig. De betalte deres skat.
De havde en middeldyr bil og holdt af kaffe og kage om søndagen.
Men så blev det...
FAR HUS 22 FORBUNDET
...kompliceret.
Virkelig kompliceret.
Den ene dag er hun der, og så er hun væk...
Men spørg dig selv: Hvor langt ville du gå, hvis du mistede en af dine kære?
Det her er Sundersheim.
En helt normal by, hvor den helt normale familien Klatt bor.
Jeg vil vædde med, at du kender sådan et sted.
Det er den slags by,
hvor man bakker op om det lokale fodboldhold
og drikker øl på den lokale pub.
Og hvis ens græskar bliver stort nok, kommer man nok i lokalavisen.
Sundersheim har endda sin helt egen lokale legende.
Den her fyr. Nuppelwocken. Et udyr med horn, der lever i skoven.
Én gang om året på Nuppelwocken-aften sniger den sig ind i byen
og stjæler den vakreste mø, som den vil æde...
Eller vil den gifte sig med hende? Det kan jeg aldrig huske.
Nå, men Nuppelwocken-aften er en stor aften i Sundersheim.
Alle klæder sig ud og drikker snaps, og der er et stort optog,
hvor en mand i et unødigt stramt kostume lader,
som om han bortfører et barn.
Når man siger det sådan, lyder det faktisk ret klamt.
Men alle gode historier begynder jo med et uhyre, ikke?
Men i historierne er det som regel uhyrerne,
der går en grum skæbne i møde... og ikke de vakre møer.
DAG 0
Wanda?
- Skal morgenmaden larme sådan? - Hov!
Pandekager er lækre og stille.
Hvor er din trøje?
Havde de ikke en i din størrelse?
Skal du ikke have kostume på?
Jeg tager resten på efter kampen.
Forældreskovturen begynder klokken 12, Dedo.
- Var det ikke klokken to? - Nej.
Det er fint nok.
Der er kampstart 10.30, plus halvleg... Så er jeg på skolen 12.35.
Eller også kan jeg gå tidligt fra kampen. Det er faktisk en bedre idé.
Hvis jeg kan lave en balje kartoffelsalat, kan du i det mindste komme til tiden.
Har Katarina Vinson sat dig på kartoffelsalaten igen?
Wanda!
Hvis du ikke får røven herned om fem sekunder.
Hvad så?
Det der er mig...
Kan vi lige... Mere, lidt mere, lidt mere.
Okay, stop! Lidt tilbage.
Perfekt. Ja, det er mig.
Du har allerede mødt Carlotta og Dedo eller "mor og far", som jeg kalder dem.
De ser nærmest lykkelige ud her. De har ingen anelse
om alt det lort, der snart rammer dem.
Nørden derovre er min lillebror Ole.
Han er døv, men han har høreapparater, selvom han ofte slukker dem.
Han foretrækker nok stilheden. Det bebrejder jeg ham ikke.
STÆRK KVINDELIG HOVEDPERSON
Hvad synes I om mit kostume? Jeg er den vakre mø.
Det er fint...
Hvorfor gør teenagepiger altid deres kostumer så seksualiserede?
Hold op med at slut- shame, mor.
Godmorgen, din åndsbolle.
Hvad er dit problem?
Jeg elsker dit kostume. Hvad er du? En jomfru?
Wanda!
- Kommer du til skovturen? - Det ved jeg ikke.
- Hvor skal du så hen nu? - Jeg skal mødes med nogle venner.
- Hvilke venner? - Det rager ikke dig.
Wanda? Du tror måske nok, at du er voksen...
- Ja, jeg er voksen. - Du er 17.
Jeg er gammel nok til at stemme og drikke og køre bil.
- Gammel nok til at dyrke sex... - Wanda...
Hvorfor kan I ikke bare behandle mig som en ligeværdig?
- Fordi du ikke er en ligeværdig! - Klap lige hesten lidt.
- Nej, det her er vigtigt! - Det kvindemenneske.
Det er det samme lort hver eneste dag! Jeg er så træt af det!
"Kvindemennesket" er din mor!
- Det handler ikke om ligeværd. - Stop. Wanda, lad...
Ja, du er vist med.
Min lille by, hvor alle kender alle. Det troede jeg i hvert fald.
Men hvor godt kender man egentlig nogensinde sine naboer?
Alle de mennesker, der bor så tæt på en...
Sådan et lille sted.
Spekulerer du ikke nogle gange på, hvad der foregår bag lukkede døre?
Det fører os tilbage til vores historie.
Og som du sikkert har gættet ud fra mit sorgløse udtryk...
...sker der snart noget.
53 MINUTTER SENERE
DAG 0
DAG 5
SAVNET WANDA KLATT
- Til fru Klatt. - Ja.
Hvordan føles det, at du måske aldrig får din datter at se igen?
Det kan jeg ikke tro på.
Lige nu fokuserer vi bare på
at få Wanda hjem igen.
Hr. Klatt. Har du det på samme måde, eller er du mere realistisk?
Man kan ikke forestille sig...
Vi kunne godt starte historien her.
Men det ville være ret deprimerende. Så jeg springer lidt frem i tiden...
DAG 30
Ja, ja. Vi er med. Savnet pige. Opslag alle vegne.
Jeg hader det billede...
Lys, bekymrede naboer...
DAG 50
Det er underligt, hvor mange der udtrykker sympati gennem lasagne.
Det var det, jeg spurgte dig om.
Følelsesladede skænderier!
DAG 68
Nej tak. Lad os springe frem til den del, hvor det blev rigtig underligt.
Indtil Wanda Klatt en efterårsmorgen forsvandt sporløst,
var det en perfekt familie...
Vi var på ingen måder perfekte.
...oplysninger, der kan afdække, hvor deres datter befinder sig.
Wanda forsvandt fra den idylliske by Sundersheim.
Gav de mig for meget makeup på? Jeg føler mig som Donald Trump.
Nej. Det ser ud, som om du har været i solen.
I lang tid.
Men den idylliske by er blevet rystet af begivenhederne.
Var du ikke stoppet med dem der?
Det fik mig til at kvitte smøgerne, men nu er jeg afhængig af tyggegummiet.
Familien Klatt er desperat.
Så, kom nu. Det her er godt.
Det skal nok føre til noget. Det ved jeg.
Lad os minde os selv om, hvad det var, der skete.
Det var en helt almindelig morgen i familiens hjem.
Forude ventede Nuppelwocken-aften...
- Hun ligner mig slet ikke... - ...hvor man fester,
...og far Dedo Klatt var i højt humør.
Olé. Olé. Olé. Olé.
Jeg går ned på pubben.
Dedo var på vej på den lokale pub, Kapitän,
for at se den lokale fodboldkamp.
Hej, mor.
- Jeg går nu. Jeg kommer sent hjem. - Hvor skal du hen?
Hr. og fru Klatt. Velkommen. Følg med mig, så gør vi klar.
- Jeg viser jer... - Kom lige her, unge dame.
Jeg hader dig!
Carlotta. Carlotta.
Ja.
Efter sammenstødet med moren forlader Wanda huset
- og kører væk på sin røde Vespa. - Ja. Op foran.
Okay. Sådan. Passer højden?
- Men det... - Yannick, gider du lige? Hurtigt.
Det er ikke...
- Tak. - Sådan.
- Godt. Tak. Ja. - Er det okay?
Bare vær jer selv.
Vær naturlige. Det er bare fjernsyn. Vi er her for at støtte jer.
Og fru Klatt, tøv ikke med at lade følelserne få frit løb.
Godt, vi sender live om fem, fire.
Jeg...
Om noget et tragisk mysterium.
Og Wandas forældre er i studiet med os lige nu.
Hr. og fru Klatt. Tak, fordi I kom.
Carlotta, fortæl os, hvordan morgenen forløb.
CARLOTTA OG DEDO KLATT FORÆLDRE TIL SAVNEDE WANDA
Jeg vågnede som altid. Jeg lavede morgenmad til Wanda og Ole.
Passer det, at du og Wanda var oppe at skændes den morgen?
Hun er en teenagepige. Vi "skændes" stort set hver morgen.
Ja.
Med os har vi også kriminalkommissær Michelle Rauch.
Velkommen.
MICHELLE RAUCH EFTERFORSKNINGSENHEDEN WANDA KLATT
Kommissær Rauch. Den her sag er et mysterium. Hvad ved vi?
Vi ved, at Wanda forlod hjemmet på sin røde Vespa omkring 09.45.
Hun blev set ved en kaffebar på hovedgaden klokken 10.20.
- Ja. - Der blev hendes mobiltelefon fundet.
Hun kørte derfra mod syd.
- Ja. - Og det er sidste gang, hun bliver set.
Går vi ud fra, at Wanda er blevet bortført?
Det er bestemt en mulighed,
men med en pige i den alder kan vi ikke udelukke,
at hun er forsvundet af egen fri vilje.
Wanda ville ikke bare forsvinde.
- Men før vi har beviser... - Hun blev bortført.
- Vi kan ikke udelukke den mulighed... - Hun blev bortført!
- ...at hun kan være forsvundet selv. - Bortført! Bortført!
Dedo, statistisk set ved vi, at chancen for at finde
en savnet person i live efter de første 100 dage
er under ti procent. Hvordan føles det?
Hvordan tror du, at det føles? Det føles ad helvede til.
Carlotta, hvis Wanda ser med lige nu, hvad vil du så gerne sige til hende?
Bare... tal til kameraet.
Zoom langsomt ind på moren.
Altså, Wanda,
hvis du kan høre mig... Du skal vide, at vi elsker dig.
Så højt. Og at vi savner dig
og gør alt, hvad vi kan, for at finde dig og få dig hjem.
Hvis der er nogen derude, der ved noget, hvad som helst,
selv hvis man ikke tror, at det er vigtigt,
så vær sød at tage kontakt.
Ingen kan forestille sig, hvordan det er at miste sit barn.
Den skrækkelige erkendelse,
at den person, der havde brug for en, er væk,
fordi man ikke formåede at beskytte dem.
Undskyld. Jeg...
Jeg... Hvad skal jeg ellers...
Hvad betyder det?
Mere.
Mere?
Hvad mere skal jeg gøre? Skal jeg begynde at skrige og gå amok?
Godt. Vi går videre med...
Vil du vide, hvordan det føles, hr. Genswein? Vil du?
Alle glor på os og hvisker bag vores ryg og stiller dumme spørgsmål,
som om vi er særlinge i et cirkus!
Er det nok "følelser" for jer? Flyder de frit nok nu?
Hallo! Jeg taler til dig!
Ja, dig! Dig, der vifter med armene, som om du dirigerer trafik.
Eller vil du se flere tårer? Mere snot?
Hvad med at zoome ind på poserne under mine øjne?
Få al min fortvivlelse med.
Kom nu. Kom tættere på. Se.
Den stakkels, hærgede mor til den savnede pige.
Ser hun ikke rædselsfuld ud?
Pis! Jeg er færdig.
Jeg er færdig!
- Fru Klatt, fald ned. - Jeg er ikke...
- Vi har stadig... - Stop!
Stop med at filme mig! Pis af, alle sammen!
Stop! Stop med at filme!
Stop med at filme!
- Du siger ikke noget. - Jeg sagde ikke noget!
Jeg vidste, at det var en dårlig idé.
Jeg fremstod som en sindssyg!
- Nej. - På direkte fjernsyn.
Det er okay at blive oprevet.
Det viser bare, at det gør ondt.
Vi skal have folks sympati.
Jeg vil ikke have mere sympati, Dedo. Jeg vil se resultater.
Det ved jeg.
- Hvorfor gør vi så ikke noget? - Vi gør da noget!
Hvad? Sætter plakater op? Tænder lys?
Bliver grillet af den selvglade lille gnom Peter Genswein?
Bland Peter Genswein uden om det her!
Den mand er en utrættelig.
Hun er stadig i live, ikke?
Jo.
Jo, hun er stadig i live.
Jeg kan ikke sove. Mine tanker flyver rundt.
MIG OG MORFAR
Jeg savner dig, min lille pige.
Hold øje med hende for mig, far. Jeg kan ikke miste hende.
Dedo!
Hvad? Hvad er der?
De har fundet noget.
Din optræden i aftes har virkelig fået folk til at snakke.
Vi må ikke håbe på for meget.
Den slags appeller i fjernsynet får alle tosserne frem.
Ja, det tror jeg gerne.
En mand har allerede hævdet, at Wandas forsvinden er forbundet
til en global kult af sataniske pædofile.
Han kaldte receptionisten for "en marionetdukke for staten i staten".
Men der er et spor, der virker lovende. Schellenberg.
Vi kan selvfølgelig ikke være 100 % sikre på, at det er Wandas T-shirt...
Der! Det er hendes.
De mærker. De røde. Det er granatæblesaft.
Jeg ville have Dedo til at drikke det på grund af hans blodtryk.
Det er meget surt.
Der var et glas, der væltede, og det var et stort drama,
fordi der kom nogle stænk på Wandas bluse.
Jeg kunne genkende de pletter i søvne. Jeg må have skrubbet på dem i en time.
- Hvor fandt I den? - I genbrugsbutikken "Second Chance".
Ejeren mener, at den kan være blevet smidt i en tøjcontainer
- i løbet af de seneste 30 dage. - Vent.
Siger I, at Wandas T-shirt blev smidt i en tøjcontainer
lige her i Sundersheim inden for de seneste 30 dage?
Dedo. Hun er her stadig.
Vi må ikke drage forhastede konklusioner.
Vi må ransage alle husene i det område.
Vi tjekker overvågningsoptagelser fra området.
Der er betjente, der går fra dør til dør.
Fra dør til dør? Hvad skal det nytte?
"Undskyld, har du kidnappet den her teenagepige?"
"Ja, hr. betjent. Hun er nede i min kælder. Vil I have hende tilbage?"
Hun har en pointe. Vi bør vel ransage husene.
Det kan man ikke uden begrundet mistanke.
Det her er begrundet mistanke!
Når man leder efter en nål i en høstak,
bruger man ikke en løvblæser, men en pincet.
- Hvad fanden taler du om? - Fru Klatt.
ROLLE: GERNINGSMAND FORBRYDELSE: TYVERI
Jeg forsikrer jer om, at vi gør alt i vores magt for at finde Wanda.
Der er adskillige personer, som vi undersøger.
- Og hvad skal vi så gøre? - Det her er godt nyt.
Det er det første reelle spor.
Det, jeg har brug for fra jer, er, at I trækker jer og lader os arbejde.
Hvis hun tror, at jeg bare trækker mig, kan hun godt tro om igen.
- Jeg er færdig med at trække mig. - Dominik Bartels. Claudiusstrasse 37.
- Hvad? - Kuglepen. Giv mig en kuglepen.
- Dominik Bartels, Claudiusstrasse 37. - Hvad fabler du om?
Dominik Bartels, Claudiusstrasse 37. Jeg så lige mappen.
Han er en af de personer, de undersøger. En mistænkt!
En mistænkt.
Nå. Okay. Hvad gør vi?
Det ved jeg ikke.
- Skal vi tage derover? - Hvad gør vi, når vi er der?
Det ved jeg ikke.
Det er tæt på den butik, hvor du købte det der lys,
der lugtede af min tante Margaret.
Claudiusstrasse.
- Skal vi tage over og undersøge det? - Nej, nej, nej.
Synes du, at vi skal tage derover?
Altså, vi kunne måske bare...
- Bare køre forbi eller noget. - Ja.
Vi skal jo ikke gøre noget, der kan bringe efterforskningen i fare.
- Nej, selvfølgelig ikke. - Klart.
Men det skader ikke at køre forbi.
- Det kan vi godt. - Det er måske endda bedre.
- Fordi... - Fordi...
...vi kan tjekke ham, inden politiet gør.
Hvis han har Wanda, og politiet kommer, bliver han bare skræmt.
- Det er en rigtig god pointe. - Og hvem ved, hvad han så finder på?
- Ja. Han skal jo nødig gå i panik. - Det ville være skidt.
Det er bare et hurtigt kig.
Præcis. Ind, ud. Hvad kan det skade?
- Det skader ikke at kigge. - Præcis.
Dedo. Hun er her stadig.
Hun her været her hele tiden. Lige foran næsen på os.
Hun kan være hvor som helst, Dedo.
Det kan være hvem som helst.
- Det er derovre, ikke? - Her.
Det ser ret forsømt ud.
- Hov. Hvad laver du? - Jeg kigger bare.
Du kan ikke bare... Har du aldrig set en politiserie?
Du kan ikke bare gå hen og ringe på døren.
Du sagde det selv. Hvis han har Wanda, skal vi jo ikke skræmme ham.
- Nå ja. - Vi må holde øje med stedet. Overvåge.
Måske skal vi købe nogle donuts.
Hvad er det?
Jeg fandt det på Wandas værelse.
Hun må have taget det ud af et af de gamle album.
Må jeg se?
Åh gud.
Det føles, som var det en evighed siden...
...og samtidig i går.
Se lige det kække smil.
Åh. Hvor blev tiden af?
Dedo.
Duk dig.
Længere ned. Jeg må længere ned.
Det er ham.
Han kunne godt ligne den type, der har en teenagepige i kælderen.
Ja.
- Nu kigger jeg altså. - Hvad med at holde øje?
Du kan holde øje, og hvis han kommer tilbage, så dyt to gange.
Vi er et hold, ikke? Som Turner og hund...
Vent. Er en af dem ikke en hund? For pokker da.
Nej.
Jeg tjekker omme bagved.
Nej. Kom tilbage. Kom tilbage.
For pokker da.
Åh gud.
Wanda!
Wanda, er du der?
Hvad skjuler du dernede, dit svin?
Wanda?
Er du herinde?
Åh, pis. Åh nej!
Nej, nej, nej, nej.
Åh nej. Åh, pis, pis.
Carlotta?
- Dedo! - Carlotta, hvad fanden laver du?
- Hvordan vidste du, jeg var hernede? - Jeg hørte dig skrige.
Hele byen ved, at du er hernede.
- Jeg har gjort noget slemt. - Giv mig din hånd.
Træk mig op.
- Træk! Træk! Træk! - Jeg trækker!
Hvad... Hvad var det?
Noget bed mig.
Hvad mener du med, at noget bed dig?
Hvorfor skriger du?
Få den væk fra mig!
- Hvordan? - Tag fat i den!
- Jeg tager ikke fat i en slange! - Tag nu fat i den forbistrede slange!
Åh gud!
Stå stille!
Hvad nu?
- Hvad nu? - Få den væk!
- Hvorhen? - Bare væk! Vent! Nej, nej, nej!
Vi må tage den med. Hvis den er giftig,
skal de vide, hvilken slange der bed mig, så de kan give modgift.
Jeg holder ikke en giftslange hele vejen til hospitalet.
Det gør jeg altså ikke!
Jeg...
Vi ville...
Forsigtige overslag på skaderne i hr. Bartels kælder
lyder på 15.000 til 20.000 euro.
For ikke at tale om de følelsesmæssige traumer, I har påført slangerne.
Og naboen, der fandt en kobra i sit toilet.
Fru Rauch, jeg...
Heldigvis for den, der brød ind, var over halvdelen af slangerne ulovlige.
Og derfor kan hr. Bartels ikke lægge sag an.
Jeg ved, at I har været under et enormt pres de seneste måneder.
Og derfor vil jeg tilskrive det her et øjebliks galskab.
- Tusind tak... - Men hvis jeg finder jer
midt i min efterforskning igen...
Så får I sådan et los i røven, at min sko sidder fast i jeres hals.
Er det forstået?
Godt. Og nu vil jeg foreslå, at I tager hjem og ser til jeres andet barn.
- Hej. - Hej.
Din mor blev bidt af en slange, men hun er okay.
Fedt.
- Kan vi tale sammen? - Ikke nu. Jeg...
Jeg vil ikke høre dig sige, at det var det, du sagde.
Eller at jeg er skør.
Eller at jeg bør tage mig sammen, fordi det ved jeg godt, Dedo.
Jeg vil vise dig noget.
TØJCONTAINER
- Hver er det? - Det er en plan.
Far sagde altid, at nøglen til at være en god fuglekigger var tålmodighed
og vedholdenhed.
Man sætter sig ind i fuglens omgivelser og vaner. Ikke?
- Okay. - Godt.
I morgen er dag 70.
Peter Genswein sagde, at chancen for at finde Wanda falder
efter de første 100 dage, ikke? Det giver os fire uger.
Det her er tøjcontaineren.
Hold den her. Her. Her. Ja.
Okay. Der er 62 enfamilieshuse i området.
Toogfyrre lejlighedsbygninger og 12 lejlighedskomplekser.
Gør du cirklen færdig?
Så hvis man vil kidnappe en, der er så højrøstet som vores datter,
kan man ikke holde hende fanget der, for væggene er tynde som pap.
Der er overvågningskameraer, naboer, viceværter.
Lad os fokusere på enfamilieshusene.
Jeg troede, at du syntes, at jeg var gal.
Det gør jeg også, men jeg ved også, hvor stædig du er.
Og jeg ved, at du ikke ville kunne leve med dig selv,
hvis vi ikke gjorde alt, hvad vi kunne, for at finde hende.
Men jeg tager mig af den næste,
for du er virkelig elendig til at bryde ind hos folk.
Tredive dage.
Vi gennemsøger hvert eneste hus i området, indtil vi finder hende.
- Uanset hvad der skal til. - Uanset hvad der skal til.
Men det, der skal til, ændrer familiens liv for altid.
For ikke alle slipper fra det i live.
BASERET PÅ EN HISTORIE AF ZOLTAN SPIRANDELLI
Tekster af: Helle Virenfeldt Smith